ALAQUÀS RECAPTA UN TOTAL DE 1.180 EUROS PER AL JOC SOLIDARI 2023
11/01/2023

# ALAQUÀS RECAPTA UN TOTAL DE 1.180 EUROS PER AL JOC SOLIDARI 2023

*   11/01/2023
*   [Solidaritat](/categoria/25/0/solidaritat)
*   [Imprimir](#)
*   Compartir
*    https://www.alaquas.org/documento.asp?id\_do=21073

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F21073%2F0&title=Ajuntament%20d%27Alaqu%C3%A0s.%20Premsa.ALAQU%C3%80S%20RECAPTA%20UN%20TOTAL%20DE%201.180%20EUROS%20PER%20AL%20JOC%20SOLIDARI%202023)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/21073/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2023/2/21073/11012023322602724_905136583977636_1997957824792292388_n_Form_4.jpg)](https://www.alaquas.org/ficheros/documentos/2023/2/21073/11012023322602724_905136583977636_1997957824792292388_n_Form_10.jpg "<a href='https://www.alaquas.org/ficheros/documentos/2023/2/21073/11012023322602724_905136583977636_1997957824792292388_n_Form_10.jpg' target=_blank><i class='fa fa-external-link' aria-hidden='true'></i>.ALAQUÀS RECAPTA UN TOTAL DE 1.180 EUROS PER AL JOC SOLIDARI 2023</a>")

La recaptació prové de l'activitat del Mercat Solidari Municipal del 5 de gener i del Mercat Solidari organitzat per l'alumnat del cicle formatiu de Comerç i Màrqueting de l'IES Clara Campoamor d'Alaquàs

Alaquàs continua sent solidària i així ho ha demostrat un any més en les dues edicions de Mercat Solidari que s’organitzen amb motiu de les festes nadalenques. Enguany s’han recaptat un total de 1.180 euros que es destinaran als projectes de cooperació internacional elegits pels set col·legis per al Joc Solidari 2023.

Aquesta recaptació prové per una part Mercat Solidari celebrat a la plaça de la Constitució el passat 5 de gener, la iniciativa promoguda per l’Ajuntament d’Alaquàs, l’Agrupament Escolta Pas de Pi i els Corresponsals Juvenils amb la qual s’ha aconseguit recaptar 913,08€. A aquesta recaptació se suma la del Mercat Solidari organitzat per l’alumnat del cicle formatiu de Comerç i Màrqueting de l’Institut Clara Campoamor d’Alaquàs el passat 22 de desembre en el qual es van recaptar 267 euros.

El Mercat Solidari d’Alaquàs és una de les cites solidàries més importants de les festes nadalenques d’Alaquàs. Enguany va comptar amb la participació de les següents entitats: Agrupació Escolta Pas de Pi, Acadèmia de Ball Kalinka, La granja de Izhan, Amiar, Biblioteca Solidària, Mans Unides, Solidaritat Valenciana, Pau i Solidaritat, Asboles i Agua de Coco. Van participar de manera activa en la seua organització: el grup de Corresponsals Juvenils, Agrupament Escolta Pas de PI, la Comissió Solidària i Melània i Valeria, les voluntàries europees del programa Servei Civil Universal d’Itàlia.

L’activitat, inclosa dins del programa de Nadal Alaquàs, va comptar amb el suport de veïns i veïnes que van col·laborar donant els seus objectes en bon estat per a la recaptació de fons. També van participar activament els centres escolars del municipi i els instituts, associacions cooperatives i humanitàries i CAdA.

Des de l’Ajuntament d’Alaquàs es pretén donar visibilitat a aquest tipus d’activitats que fomenten l’ajuda entre persones i els valors de ser humanitari, cooperatiu i solidari amb els més necessitats.